**ZMLUVA O ZRIADENÍ VECNÉHO BREMENA**

uzatvorená v zmysle ustanovenia § 151n a nasl. Občianskeho zákonníka medzi zmluvnými stranami:

**Oprávnená z vecného bremena:**

názov: **Obec Riečka**

sídlo: Hlavná 125/2, 974 01 Riečka

IČO: 00 313 785

konajúca osoba: Ing. Marián Spišiak, starosta obce

**a**

**Povinní z vecného bremena:**

**1/**

meno, priezvisko: **RSDr. Anna Chlebovcová**

rodné priezvisko: Hrčková

dátum nar.: 16.7.1951

rodné č.: 515716/311

trvalý pobyt: Tajov 22, 976 34

štátna príslušnosť: SR

**2/**

meno, priezvisko: **Eva Lakomčíková**

rodné priezvisko: Gregušová

dátum nar.: 4.6.1955

rodné č.: 555604/6287

trvalý pobyt: Tajov 195, 976 34

štátna príslušnosť: SR

**3/**

meno, priezvisko: **Ján Murgaš**

rodné priezvisko: Murgaš

dátum nar.: 20.7.1938

rodné č.: 380720/765

trvalý pobyt: Tajov 42, 976 34

štátna príslušnosť: SR

**4/**

meno, priezvisko: **Mária Murgašová**

rodné priezvisko: Pyteľová

dátum nar.: 10.12.1949

rodné č.: 496210/288

trvalý pobyt: Banská Bystrica, Sitnianska 20

štátna príslušnosť: SR

1. **Predmet zmluvy**
	* + 1. Predmetom zmluvy je záväzok povinných z vecného bremena zriadiť v prospech oprávnenej z vecného bremena práva zodpovedajúce vecnému bremenu presne špecifikované v článku III tejto zmluvy a tomu zodpovedajúci záväzok oprávnenej z vecného bremena vykonávať v jej prospech zriadené práva spôsobom určeným v tejto zmluve a v relevantných všeobecne záväzných právnych predpisoch.
2. **Zaťažené nehnuteľnosti**
3. Vecné bremeno zriadené na základe tejto zmluvy zaťažuje nehnuteľnosti zapísané na liste vlastníctva **č. 1119**, vedenom Okresným úradom Banská Bystrica, katastrálnym odborom pre okres Banská Bystrica, obec Riečka, katastrálne územie Riečka a to:
* pozemok parc. č. KN-E 631 druh pozemku trvalý trávny porast o výmere 485 m2,

v rozsahu určenom Geometrickým plánom č. 43894691-147/2018 zo dňa 26.11.2018, vyhotovený SGS TECHNOLOGY s.r.o., IČO: 43 894 691, so sídlom M. M. Hodžu 9, Banská Bystrica, overený Okresným úradom Banská Bystrica, katastrálnym odborom pod č. 1153/2018, dňa 14.12.2018 (ďalej aj ako **„Geometrický plán“**).

1. Nehnuteľnosti špecifikované v bode 1 tohto článku zmluvy budú v ďalšom texte zmluvy označované ako **„zaťažené nehnuteľnosti“** v príslušnom gramatickom tvare.
2. Povinní z vecného bremena sú podielovými spoluvlastníkmi zaťažených nehnuteľností, a to povinný z vecného bremena 1/ v rozsahu spoluvlastníckeho podielu 5/16,  povinný z vecného bremena 2/ v rozsahu spoluvlastníckeho podielu 7/16, povinný z vecného bremena 3/ v rozsahu spoluvlastníckeho podielu 1/8 a povinný z vecného bremena 4/ v rozsahu spoluvlastníckeho podielu 1/8 (ďalej aj ako **„povinný z vecného bremena“**).
3. Povinný z vecného bremena výslovne vyhlasuje, že na jeho majetok nie je vedená exekúcia a neexistuje ani žiadny iný zákonný alebo zmluvný dôvod, ktorý by ho akýmkoľvek spôsobom obmedzoval v dispozícii so zaťaženými nehnuteľnosťami. Povinný z vecného bremena súčasne výslovne vyhlasuje, že ku dňu uzavretia tejto zmluvy nebol podaný návrh na vyhlásenie konkurzu na jeho majetok. Povinný z vecného bremena súčasne vyhlasuje, že neexistuje žiadne súdne rozhodnutie, vrátane súdneho rozhodnutia predbežnej povahy, ktoré by mu bránilo v nakladaní so zaťaženými nehnuteľnosťami.
4. **Vecné bremeno**
5. *„Zmluvné strany sa dohodli na zriadení vecného bremena v prospech oprávnenej z vecného bremena spočívajúceho v práve* ***a) uloženia inžinierskych sietí (verejného osvetlenia) a v práve prechodu a prejazdu*** *na zaťažených nehnuteľnostiach v rozsahu vymedzenom Geometrickým plánom č.* 43894691-147/2018 zo dňa 26.11.2018, *vyhotoveného spoločnosťou SGS KATASTER s.r.o., IČO: 52 295 923, so sídlom M. M. Hodžu 9, Banská Bystrica, overeného Okresným úradom Banská Bystrica, katastrálnym odborom pod č.* 1153/2018 *dňa* 14.12.2018, ***b) vykonávať údržbu a opravy inžinierskych sietí (verejného osvetlenia) umiestnených na zaťažených pozemkoch a c) neobmedzeného prístupu na zaťažené pozemky za účelom vykonávania činností uvedených pod písmenom a) a b) vyššie.“***
6. Vecné bremeno zriadené touto zmluvou má charakter vecného bremena *in personam*, ktoré je zriadené výlučne v prospech oprávnenej z vecného bremena.
7. Oprávnená z vecného bremena podpisom tejto zmluvy práva zodpovedajúce vecnému bremenu bremenám zriadenému touto zmluvou v celom rozsahu prijíma.
8. Povinný z vecného bremena sa podpisom tejto zmluvy výslovne zaväzuje strpieť výkon práv oprávnenej z vecného bremena zodpovedajúce vecnému bremenu zriadenému touto zmluvou.
9. **Ostatné ustanovenia**
10. Zmluvné strany sa dohodli na **bezodplatnom** zriadení vecného bremena v prospech oprávnenej z vecného bremena.
11. Povinný z vecného bremena vyhlasuje, že si je vedomý a súhlasí s tým, že práva zodpovedajúce vecnému bremenu bude okrem oprávnenej z vecného bremena vykonávať aj akákoľvek iná osoba pôsobiaca ako dodávateľ prác a služieb pre oprávnenú z vecného bremena, alebo akákoľvek iná osoba, ktorej výkon činnosti v prospech oprávnenej z vecného bremena predpokladá potrebu výkonu takéhoto práva.
12. Povinný z vecného bremena rovnako vyhlasuje, že si je vedomý a súhlasí s tým, že právo uloženia rozvodov, zariadení, technológií a stĺpov verejného osvetlenia v sebe zahŕňa aj právo údržby a opráv inžinierskych sietí rozvodov, zariadení, technológií a stĺpov verejného osvetlenia počas celej doby trvania vecného bremena.
13. Oprávnená z vecného bremena je pri výkone práv zodpovedajúcich dohodnutému vecnému bremenu povinná postupovať tak, aby nedošlo k vzniku škody na majetku povinného z vecného bremena.
14. **Katastrálne konanie**
15. Zmluvné strany berú na vedomie, že vecné bremeno zriadené touto zmluvou vzniká až momentom nadobudnutia právoplatnosti rozhodnutia Okresného úradu Banská Bystrica, katastrálneho odboru o povolení vkladu práv zodpovedajúceho vecnému bremenu do katastra nehnuteľností v prospech oprávnenej z vecného bremena.
16. Zmluvné strany sa zaväzujú, že bez zbytočného odkladu po podpise tejto zmluvy podajú na Okresnom úrade Banská Bystrica, katastrálnom odbore, návrh na povolenie vkladu vecného bremena do katastra nehnuteľností v prospech oprávnenej z vecného bremena.
17. Povinný z vecného bremena podpisom tejto zmluvy zároveň udeľuje oprávnenej z vecného bremena plnú moc na podanie návrhu na vklad práv zodpovedajúcich vecným bremenám do katastra nehnuteľností.
18. Zmluvné strany sa dohodli, že poplatky spojené s overením pravosti podpisu povinného z vecného bremena na jednotlivých vyhotoveniach tejto zmluvy a správny poplatok za podanie návrhu na vklad uhradí oprávnená z vecného bremena.
19. V prípade, ak Okresný úrad Banská Bystrica, katastrálny odbor preruší konanie o návrhu na vklad práv zodpovedajúcich vecným bremenám do katastra nehnuteľností podľa tejto zmluvy v prospech oprávnenej z vecného bremena, zmluvné strany sú povinné poskytovať si vzájomne súčinnosť a odstrániť nedostatky tejto zmluvy a návrhu na vklad vecného bremena do katastra nehnuteľností, prípadne jeho príloh.
20. V prípade, ak Okresný úrad Banská Bystrica, katastrálny odbor rozhodne o zamietnutí alebo o zastavení konania o návrhu na vklad vecného bremena do katastra nehnuteľností podľa tejto zmluvy v prospech oprávnenej z vecného bremena, zmluvné strany sú povinné podpísať znova zmluvu o zriadení vecného bremena s rovnakými podmienkami ako v tejto zmluve.
21. **Doručovanie**
	* + 1. Zmluvné strany sa výslovne dohodli na tom, že všetky prejavy vôle akokoľvek súvisiace s touto zmluvou si budú doručovať ako doporučené zásielky určené do vlastných rúk na adresy uvedené v záhlaví zmluvy.
			2. Pre účely tejto zmluvy výslovne platí, že každá jedna zásielka sa považuje za doručenú v deň jej reálneho prevzatia adresátom alebo uplynutím desiateho dňa nasledujúceho po dni, v ktorom bola zásielka odovzdaná na doručovanie a to v ten deň, ktorý nastane skôr.
22. **Záverečné ustanovenia**
23. Táto zmluva nadobúda platnosť a účinnosť okamihom jej podpísania všetkými účastníkmi zmluvy. Vecno-právne účinky zmluvy nastávajú okamihom nadobudnutia právoplatnosti rozhodnutia Okresného úradu Banská Bystrica, katastrálneho odboru o povolení vkladu práv zodpovedajúcich vecným bremenám do katastra nehnuteľností v prospech oprávnenej z vecného bremena.
24. Originál Geometrického plánu č. 43894691-147/2018 zo dňa 26.11.2018, vyhotovený SGS TECHNOLOGY s.r.o., IČO: 43 894 691, so sídlom M. M. Hodžu 9, Banská Bystrica, overený Okresným úradom Banská Bystrica, katastrálnym odborom pod č. 1153/2018, dňa 14.12.2018, ktorým je určený rozsah vecného bremena zriadeného na základe tejto zmluvy, je dostupný k nahliadnutiu na Obecnom úrade obce Riečka, so sídlom Hlavná 125/2, 974 01 Riečka počas úradných hodín a v čase po povolení vkladu vecného bremena do katastra nehnuteľností aj v na Okresnom úrade Banská Bystrica, katastrálnom odbore. Povinný z vecného bremena potvrdzuje, že pri podpise zmluvy mu bola odovzdaná fotokópia Geometrického plánu.
25. Meniť a dopĺňať túto zmluvu možno na základe vzájomnej dohody zmluvných strán formou písomných, očíslovaných dodatkov podpísaných všetkými účastníkmi zmluvy.
26. Práva a povinnosti touto zmluvou výslovne neupravené sa spravujú príslušnými ustanoveniami Občianskeho zákonníka.
27. Táto zmluva je vyhotovená v 7 (siedmich) rovnopisoch, z ktorých po jednom (1) obdrží každý účastník zmluvy a dva (2) rovnopisy sú určené pre potreby vkladového konania.
28. Účastníci zmluvy svojimi podpismi výslovne potvrdzujú, že si zmluvu pred jej podpisom prečítali, jej obsahu v celom rozsahu porozumeli a súčasne potvrdzujú, že zmluva je prejavom ich slobodnej a vážnej vôle vykonaným za podmienok, ktoré ani jeden z účastníkov zmluvy nepovažuje za nevýhodné.

V Riečke, dňa ....................... V Riečke, dňa .......................

Povinní z vecného bremena: Oprávnená z vecného bremena:

............................................. ..............................................

RSDr. Anna Chlebovcová Ing. Marián Spišiak

..............................................

Eva Lakomčíková

...............................................

Ján Murgaš

...............................................

Mária Murgašová